CELEX: 62014FN0098
Language: da
Date: 2014-09-29 00:00:00
Title: Sag F-98/14: Sag anlagt den 29. september 2014 — ZZ mod Rådet

1.12.2014   
            
            
               DA
            
            
               Den Europæiske Unions Tidende
            
            
               C 431/50
            
         Sag anlagt den 29. september 2014 — ZZ mod Rådet
   (Sag F-98/14)
   (2014/C 431/79)
   Processprog: fransk
   
      Parter
   
   
      Sagsøger: ZZ (ved advokat M. Velardo)
   
      Sagsøgt: Rådet for Den Europæiske Union
   
      Søgsmålets genstand og beskrivelse af tvisten
   
   Påstand om delvis annullation af to personalemeddelelser fra Rådet, for så vidt som de binder godtgørelse af rejseudgifterne fra tjenestestedet til hjemstedet og binder rejsedage til udlandstillægget og det særlige udlandstillæg, samt påstand om, at sagsøgte tilpligtes at betale erstatning for det økonomiske og ikke-økonomiske tab, der angiveligt er lidt.
   
      Sagsøgerens påstande
   
   
               —
            
            
               Annullation i henhold til artikel 270 TEUF af afgørelsen i Meddelelse til Personalet 13/14 (afgørelse nr. 2/2014) af 9. januar 2014, som ændrede den gældende ordning for rejsedage, efter ikrafttrædelsen den 1. januar 2014 af bestemmelsen i artikel 7 i bilag V til vedtægten, samt af afgørelsen i Meddelelse til Personalet 9/14 (afgørelse nr. 12/2014), som ændrede ordningen for rejseudgifter, efter ikrafttrædelsen den 1. januar 2014 af bestemmelsen i artikel 8 i bilag VII til vedtægten, som ændret ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte, offentliggjort i EU-Tidende nr. L 287 af 29.10.2013. Påstanden om annullation vedrører kun den del af disse meddelelser til personalet, der binder retten til rejseudgifter og til rejsedage til udlandstillægget og det særlige udlandstillæg samt til artikel 6 i personalemeddelelse 9/14, der indførte nye kriterier for fastlæggelse af hjemsted.
            
         
               —
            
            
               Rådet tilpligtes at betale sagsøgeren et beløb på 1 65  596,42 EUR for det lidte økonomiske tab samt et beløb på 40  000 EUR for det ikke-økonomiske tab.
            
         
               —
            
            
               Rådet tilpligtes at betale erstatning og morarenter på 6,75 % for det lidte ikke-økonomiske og økonomiske tab.
            
         
               —
            
            
               Rådet tilpligtes at betale sagens omkostninger.